jkorsvik/nowiki_second_scrape_merged huggingface dataset:
Nick Heidfeld

Nick Heidfeld (født 10. mai 1977 i Mönchengladbach i Tyskland) er en tysk Formel 1-fører som kjørte for BMW Sauber i 2009. Da laget trakk seg før 2010-sesongen, så det midlertidig ut som at Heidfeld var på vei ut av Formel 1. Den 4. februar ble det derimot klart at Heidfeld har signert en kontrakt med Mercedes GP, tidligere Brawn GP, hvor han skal tilbringe 2010-sesongen som testfører.
Heidfeld debuterte i Formel 1 i 2000 for Prost Grand Prix, etter å hva vært testfører for McLaren året før. Året etter gikk han til Sauber som han kjørte for i tre år før han så gikk over til Jordan Grand Prix i 2004. 3 poeng var det beste han kunne få til i en lite konkurransedyktig bil. Han signerte så en kontrakt med WilliamsF1 for 2005, før han ble med motorleverandøren BMW over til BMW Sauber før 2006. Han kjørte for dem fram til 2009.
Etter å ha vært testfører for Mercedes GP og offisiell Pirelli-dekk tester, fikk Heidfeld muligheten til å kjøre i Formel 1 igjen før Singapores Grand Prix 2010, da han erstattet Pedro de la Rosa i Sauber ut sesongen. I 2011 kjørte han for Renault fra sesongstart til og med Ungarns Grand Prix, men ble deretter erstattet av Bruno Senna. 


== Resultater ==


=== Fullstendige Formel 1-resultater ===
(Forklaring) (Resultater i uthevet skrift indikerer pole position, resultater i kursiv indikerer raskeste runde)


== Noter ==


== Eksterne lenker ==
(de) Offisielt nettsted 
(en) Nick Heidfeld – kategori av bilder, video eller lyd på Commons 
(en) Nick Heidfeld – galleri av bilder, video eller lyd på Commons 
(de) Nick Heidfeld – Munzinger Sportsarchiv 
(en) Nick Heidfeld – racing-reference.info 
(en) Nick Heidfeld – Driver Database
Øyvind Lambe

Øyvind Kåresson Lambe (født 835 eller 848) var kjent som en av kongens menn, og lendmann for Sandnes gård i Alstahaug på Helgeland.  
Lambe var sønn til Kåre Vemundsson (Berle-Kåre eller Berðlu-Kári, var berserk og levde ca. 840-900) fra Bremanger (gården Berle eller Berdle ved Hornelen), og bror til 
Ole (849-) og Solbjørg (850-).Etter Harald Hårfagre underla seg Firdafylke (866) ble Lambe hirdmann og broren (Ole) skald i kongens hær.  Brødrene og kjempet blant annet i slaget i Hafrsfjord (872).
En av medsoldatene var nevøen Torolv Kveldulvsson fra Alstahaug, sønn til Solbjørg og Kveldulv (Ulv Bjarvesson).  
Lambe assisterte sin nevø i en disputt med kongen, der nevøen ble drept (877). Lambe giftet seg med enken, Sigrid Sigurdsdatter (877) og ble hennes tredje mann etter Bård Kvite og Torolv.  Lambe og Sigrid fikk Finn Skjålge (ca. 878) som igjen fikk den kjente skald Øyvind Skaldespiller.  Etter hennes bortgang, giftet Lambe seg
med Ingeborg Håvardsdatter, sønnedatter til en Håløygjarl.


== Referanser ==
Cecilie Mosli

Cecilie Askeland Mosli (født 30. januar 1973) er en norsk skuespiller og filmregissør. 


== Biografi ==
Mosli gikk på musikklinjen ved Kongsbakken videregående skole i Tromsø. Videre tok hun utdanning fra folkehøyskole i Danmark, og kom inn på Statens teaterhøgskole sammen med sju andre. Mosli er en av få som har kommet inn på Statens teaterhøgskole ved første forsøk.Hun har spilt i en rekke kortfilmer og hadde også en liten rolle i filmen Elling. Den største filmrollen kom i 2005 med filmen Naboer, en thriller av Pål Sletaune. I 2006 var hun med i Thomas Kaisers romantiske komedie Mirakel, sammen med Christian Skolmen og svenske Eva Röse. Hun spilte i 2009 i TV-serien ORPS og dens filmoppfølger, ORPS – The Movie. I 2012 spilte hun moren til Jarle Klepp i filmatiseringen av Tore Renbergs roman Kompani Orheim. For denne vant hun Amandaprisen 2012 for beste kvinnelige birolle og Kanonprisen 2012 for beste kvinnelige hovedrolle.
Mosli har også vært på radio, og hatt en rekke roller i programmet Hallo i uken. I barne-TV-serien Elias hadde hun stemmen til den slemme sjøboden. Hun har også deltatt på filmen Kurt Josef Wagle og legenden om fjordheksa i 2010. I 2013 regisserte Mosli NRK Dramas Mammon.
I 2021 regisserte hun Tre nøtter til Askepott, som er basert på Tre nøtter til Askepott fra 1973.


== Roller ==


=== Skuespiller ===


=== Stemme ===


=== Regissør/manus ===


== Referanser ==


== Eksterne lenker ==
(en) Cecilie Mosli på Internet Movie Database 
(en) Cecilie Mosli på Internet Movie Database 
(no) Cecilie Mosli hos Filmfront 
(da) Cecilie Mosli på Filmdatabasen 
(en) Cecilie Mosli hos The Movie Database 
Artikkelen har ingen egenskaper for filmpersondatabaser i Wikidata
Soma Gård

Soma Gårder en landbrukseiendom i Sandnes kommune. Gården har gitt navn til bydelen Soma i Sandnes, og ligger like utenfor bykjernen langs riksvei 509 mot Sola.


== Historie ==
Allerede i hedensk tid var Soma en hedersgård, og en tinggård som ei funnet steinhelle fra bronsealderen kan tyde på. Navnet Soma kommer av gammelnorsk Sømi som betyr heder og ære.
På eiendommen har det blitt gjort mange oldtidsfunn, deriblant ei kvinnegrav fra 900-tallet som inneholdt ei oval bronsespenne, glassperler, økseblad av jern, stykke av et bissel og dessuten 22 gylne bronsebeslag til hesteseletøy. Det har vært antatt at gjenstandene har blitt ført til stedet av vikinger som har vært på vikingtokter i Irland.
Fra middelalderen er Soma nevnt i et gammelt brev fra slutten av 1200-tallet. Like utenfor låven mot vest stod den gamle Soma kirke, som stod her omkring 1300-tallet. Kirken må ha stått her helt siden kristningen av Norge, når kirken ble oppført vet en ikke. Kirken ble revet i 1840, det er bare den gamle bautasteinen som minner om at det har stått ei kirke her i minst 540 år. På 1600-tallet bodde bonden og lensmannen Palle Trane fra Høyland på gården, som var prestegården på Soma.


== Eksterne lenker ==
Soma Gårds informasjonssider på internett
Horst Feistel

Horst Feistel (født 30. januar 1915 i Berlin i Tyskland, død 14. november 1990) var en kryptograf som jobbet med design av kryptografi hos IBM, og initierte det som senere skulle bli utviklingen av Data Encryption Standard (DES) på 1970-tallet.


== Liv og arbeide ==
Feistel ble født i Berlin i 1915 og flyttet til USA i 1934. Under andre verdenskrig ble han plassert i husarrest, men han ble til tross for dette amerikansk statsborger 31. januar 1944. Dagen etter ble han sikkerhetsklarert og begynte å jobbe for Air Force Cambridge Research Center (AFCRC) med Identification Friend or Foe (IFF) enheter frem til 1950-tallet. Etter dette ble han ansatt ved Lincoln-laboratoriet ved MIT, og deretter ved MITRE. Til slutt begynte han hos IBM, hvor han mottok en pris for sitt arbeide med kryptografi. Forskningen hans ved IBM førte til utviklingen av Lucifer og Data Encryption Standard (DES) krypteringsalgoritmer. Feistel var en av de første privatansatte forskere som studerte designet og teoriene rundt blokkchiffer.
Feistel har lånt ut navnet sitt til feistel-chiffer, som er en vanlig metode å konstruere blokkchiffer på.
Feistel hadde en bachelorgrad fra Massachusetts Institute of Technology og en mastergrad fra Harvard, begge innen fysikk. Han ble gift med Leona (Gage) i 1945, og sammen fikk de datteren Peggy.


== Litteratur ==
Whitfield Diffie, Susan Landau (1998). Privacy on the Line: The Politics of Wiretapping and Encryption.
Horst Feistel, "Cryptography and Computer Privacy." Scientific American, Vol. 228, No. 5, 1973. (JPEG format skannet)
Horst Feistel, H, W. Notz, J. Lynn Smith. "Some cryptographic techniques for machine-to-machine data communications." IEEE proceedings, 63(11), 1545–1554, 1975.
Steven Levy, Crypto: How the Code Rebels Beat the Government Saving Privacy in the Digital Age, 2001.


== Eksterne lenker ==
Kort biografi og bilde (en)
Bionor Pharma

Bionor Pharma ASA (til 2010 Nutri Pharma ASA) var et norsk, børsnotert selskap, som drev med utvikling av vaksiner rettet mot hurtig-muterende virusinfeksjoner som HIV, Hepatitt C og influensa. Selskapet hadde kompetanse innen soyateknologi og utviklet patenterte produkter relatert til helse og livsstilsrelaterte sykdommer.
Selskapet ble grunnlagt av Lars H. Høie i 1993 og selskapets kanskje mest kjente produkt er Nutrilett, et produkt som ble solgt markedsføres av Orkla-eide Axellus. Nutri5, et annet produkt, ble lansert i Norge våren 2008. og markedsføres også i 19 europeiske land Rettighetene til europeisk distribusjon og salg av Nutri5 ble i desember 2008 overdratt til selskapet Nikken UK Ltd.I 2012 og 2013 arbeidet selskapet med å finne en ressurssterk, internasjonal partner som kunne bidra til selskapets fase III-studier av et nyutviklet legemiddel for HIV-smittede pasienter.I 2016 skiftet Bionor Pharma navn til Solon Eiendom og var da et rent eiendomsselskap. Bionor hadde da først kjøpt opp eiendomsselskapet Solon for én milliard kroner.Bionor Immuno var et bioteknologiselskap som utvikler vaksiner som stimulerer immunforsvaret til dyr og mennesker. Selskapet ble i 2010 kjøpt opp av Nutri Pharma, senere kjent som Bionor Pharma.


== Referanser ==
Mainau

Mainau er en 450 dekar stor øy i Bodensjøen beliggende rett nord for Konstanz, en tysk by mot den sveitsiske grensen. Øyen er et eneste stort parkanlegg, med drivhus, gressmatter og en rekke planter av ulike slag.
Øya og dets slott, som ble oppført på 1740-tallet, var fra 1932 i grev Lennart Bernadottes eie. Da han tok over øya var parken såvel som slottet i forfall på grunn av manglende vedlikehold. Han satte straks i gang med arbeidet med å få Mainau tilbakestilt til sin opprinnelige tilstand. I årene 1939-45 ble han og familien tvunget til å oppholde seg i Sverige på grunn av den politiske situasjonen i Tyskland, men rett etter krigen fortsatte arbeidet med å bygge opp det som i dag er Bodensjøens største turistattraksjon. Mainau har årlig to millioner besøkende, og 450 ansatte. Siden 1974 er det bernadottske  eierskapet av Mainau organisert i en stiftelse.


== Eksterne lenker ==
Mainau, die Bblumeninsel im Bodensee
Mainau: bildsvit Arkivert 30. september 2007 hos Wayback Machine.


== Galleri ==
Christine Beck

Christine Beck (født 2. mars 1974) er en tysk fotballdommer. Hun har vært FIFA-dommer siden 2004.


== Referanser ==
Avram Grant

Avraham «Avram» Grant (hebraisk:  אַבְרָהָם "אַבְרָם" גְרַנט ) (født 6. mai 1955 i Petah Tikva i Israel) er en israelsk fotballtrener som for øyeblikket er uten jobb.
Han var trener for Chelsea fra José Mourinho fikk sparken i 2007 til 24. mai 2008 da han selv fikk sparken. 
Han fikk jobben som sportslig leder i Chelsea den 8. juli 2007, mye takket være et nært vennskap med klubbeier Roman Abramovich. Grant gikk da fra sin stilling som teknisk direktør i Portsmouth FC. Etter at portugiseren Jose Mourinho sluttet som trener i Chelsea, tok Grant over ledelsen av laget fra 20. september 2007. Han gikk på er 2–0 tap mot Manchester United i sin første kamp, 23. september 2007. 26. november 2009 tok han over Portsmouth for Paul Hart fikk sparken.
I mai 2010 sluttet han i Portsmouth. Han overtok West Ham 3. juni 2010. Kontrakten er på fire år. 
I mai 2011 fikk han sparken fra klubben.


== Referanser ==


== Eksterne lenker ==
(en) Avram Grant – Transfermarkt (manager) 
(en) Avram Grant – WorldFootball.net 
(en) Avram Grant – Soccerbase.com (manager) 
(en) Avram Grant – FootballDatabase.eu 
(de) Avram Grant – fussballdaten.de 
(en) Avram Grant – Soccerway
Dagmar Damková

Dagmar Damková (født 29. desember 1974) er en tsjekkisk fotballdommer. Hun har vært FIFA-dommer siden 1999


== Referanser ==
Gräddost

Gräddost er en gul, halvfet ost av kumelk. Oppskriften ble utviklet i Sverige av meieriet Boxholm Ost i 1952. Den selges i Norge i både norsk og dansk variant.
Ekebergutvalget

Ekebergutvalget ble nedsatt på 1990-tallet for å undersøke friområdene i tidligere bydel Ekeberg-Bekkelaget. Området som ble undersøkt var avgrenset av: Vårveien (Ryenkrysset), Europaveien, Sandstuveien, Erlandstuveien, Jomfrustien, rett linje ned til Mosseveien, Mosseveien, Konows gate, Enebakkveien, Vårveien (Ryenkrysset).
I utvalget satt: 

Elen Roaldset, leder og geolog
Ronald Bye
Oscar Evje Olsen
Jan Oulie
Lisbeth Raiby
Milton Raiby, sekretær.Utvalget som hadde til sammen åtte møter, konkluderte med at Ekebergområdet har store og særegne verdier som ønskes ivaretatt med tanke på bl.a. geologi og biologi.


== Se også ==
Ekeberg
Ekebergåsen
Ekeberg gård
Ekebergskrenten
Ekebergskråningen
National Campaign on Dalit Human Rights

The National Campaign on Dalit Human Rights (NCDHR) ble etablert i 1998 som et samarbeid mellom aktivister og en rekke menneskerettighetsorganisasjoner som delte bekymringen for diskrimineringen av dalitene («de kasteløse») i det indiske samfunnet. NCDHRs virksomhet omfatter dokumentasjon av menneskerettighetsbrudd, til ofre for overgrep og forskjellsbehandling, samt politisk lobbyarbeid nasjonalt.  Organisasjonen har ført en kampanje for å synliggjøre at de universelle menneskerettighetene brytes i stor skala i India når det gjelder dalitenes situasjon. NCDHRs innsats har vært avgjørende for å mobilisere internasjonale menneskerettighetsorganisasjoner bekjempelsen av kastediskriminering i India og sørasiatiske naboland.
For sitt arbeid ble NCDHR tildelt Raftoprisen for 2007.
Dalit

Dalit er betegnelsen de omkring 167 millioner menneskene som i det indiske kastesystemet er stemplet som «urene», «kasteløse», eller «urørbare».. Daliter betyr «de undertrykte». 
Identiteten som dalit i det indiske samfunnet og kampen for verdighet og grunnleggende rettigheter, er formet av dalitenes tusenårige historie med ydmykelser, undertrykkelse og eksklusjon. Daliter har ikke samme tilgang til utdanning og helsetjenester, de diskrimineres i sosiale og religiøse sammenhenger, og ekskluderes fra store deler av arbeidslivet.
The National Campaign on Dalit Human Rights ble tildelt Raftoprisen i 2007 for sitt arbeid for dalitenes rettigheter.


== Referanser ==
På BA-HR bakke. En varslers historie

På BA-HR bakke. En varslers historie  er en norsk sakprosabok fra 2007. Den er skrevet av Kari Breirem 
Breirem er tidligere direktør i Bugge, Arentz-Hansen & Rasmussen advokatfirma (BA-HR), og gir i boken sin personlige beretning om hendelser i 2002 som kulminerte med tidligere helseminister Tore Tønnes tragiske død. 


== Eksterne lenker ==
VG Nett: Angriper Røkke og topp-politikere i Tore Tønne-bok
Ukeavisen Ledelse: Røkke, ikke Tønne
Når de mektige blir maktesløse: Politisk skandalejournalistikk belyst gjennom Syse- og Tønne-saken i Verdens Gang og Dagbladet
Luis Pérez

Luis Pérez Rodriguez er en tidligere profesjonell spansk landeveissyklist. Blant merittene hans finner vi 3 topp ti plasseringer i sammendraget og to etappeseire (en av dem lagtempo) i Vuelta a España.
Pérez la opp etter den siste etappen av Vuelta a España 2007, søndag 23. september.


== Referanser ==


== Eksterne lenker ==
(en) Luis Pérez – ProCyclingStats 
(en) Luis Pérez – Cycling Archives 
(en) Luis Pérez – Cycling Quotient 
(en) Luis Pérez – CycleBase
Frankfurt-Höchst

Höchst er et område i Frankfurt am Main. Bydelen ligger nord for elven Main.
Konsernsentralen til kjemi- og farmasifirmaet Hoechst AG lå i bydelen frem til 1999. Firmaet er nå del av det internasjonale konsernet Sanofi-Aventis. Den nåværende Industripark Höchst har idag (2007) rundt 22 000 ansatte og er dermed Frankfurts nest største arbeidsgiver.


== Eksterne lenker ==
(en) Frankfurt-Höchst – kategori av bilder, video eller lyd på Commons 
(en) Frankfurt-Höchst – galleri av bilder, video eller lyd på Commons
Mesterligaen 2007/2008 gruppe D

Kampene i gruppe D av Mesterligaen 2007/2008s gruppespill startet 18. september og ble avsluttet 4. desember. Gruppens deltakere var italienske Milan fra seedingnivå 1, portugisiske Benfica fra seedingnivå 2, skotske Celtic fra seedingnivå 3 og ukrainske Sjakhtar Donetsk fra seedingnivå 4. Milan og Celtic gikk videre til åttendedelsfinale, mens Benfica gikk inn i UEFA-cupens 3. runde. Sjakhtar Donetsk, som hadde mulighet til å gå videre før siste kampen i gruppespillet, havnet på sisteplass etter det avgjørende 2-1 tapet i siste runde mot Benfica.


== Kampfakta gruppe D, Mesterligaen 2007/2008 ==
1. runde

2. runde

3. runde

4. runde

5. runde

6. runde
Fylkesvei 6582

Fylkesvei 6582 (Fv6582) går mellom Valdøyan og Lundamo i Melhus kommune.
Før Trøndelag fylke ble opprettet 1. januar 2018 hadde veien betegnelsen Fylkesvei 674 (Sør-Trøndelag).


== Kommuner og knutepunkter ==

 MelhusGrinnisvegen 


== Eksterne lenker ==
Vegvesenets vegkart

(no) Statens vegvesen – trafikkmeldinger Fv6582
(no) Statens vegvesen – trafikkmeldinger
International Nuclear Event Scale

International Nuclear and Radiological Event Scale (INES) er en skala som på en rask måte angir alvoret i en ulykke ved et kjernekraftverk på samme måte som en angir styrken på jordskjelv med Momentmagnitude eller Richters skala. Senere har bruksområdet blitt utvidet til de fleste områder der radioaktivt materiale brukes.


== Bakgrunn ==
INES ble utarbeidet av Det internasjonale atomenergibyrået og lansert i 1990.
INES er først og fremst beregnet for rask kommunikasjon mot presse og publikum og er primært ikke noe verktøy for implementering av beredskapstiltak eller for sammenligning av sikkerheten mellom forskjellige kjernekraftverk.


== Hvordan hendelser/ulykker graderes ==
INES-graden settes av myndighetene i det landet der hendelsen skjer. Alle hendelser fra 2 og oppover skal rapporteres til Det internasjonale atomenergibyrået (IAEA) i Wien så raskt som mulig og helst innen 24 timer. Hendelser gradert 0 og 1 skal rapporteres hvis en regner med at de vil tiltrekke seg medias eller publikums interesse.
Det hender en rekke ting hvert eneste år på de fleste reaktoranlegg, men det er sjelden de graderes over INES 2. De aller fleste er enten INES 0 eller 1. Ettersom INES nå er tatt i bruk også for hendelser med radioaktive kilder, har det kommet langt flere rapporter gradert som INES 2 fra den type virksomhet. Dette dreier seg om uhell med radioaktive kilder der personell har blitt bestrålt. Som regel er det uhell med industriell radiografi.
Nivået på insidenten/uhellet kommer an på den høyeste av tre ting: effekt på omgivelsen, skader på anlegget, degradering av dypforsvaret.


== Detaljer ==


== Referanser ==
Fylkesvei 1898

Fylkesvei 1898 går fra østsiden av Dovrebanen i sørkant av Stange stasjon og til Ljøstad i Stange kommune.
Frem til 2019 hadde veien betegnelsen fylkesvei 230 (Hedmark).


== Kommuner og knutepunkter ==

 Stange


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv1898
(no) Statens vegvesen – trafikkmeldinger
Fylkesvei 1950

Fylkesvei 1950 går mellom Velta og Galterud i Sør-Odal. Veiens lengde er 5,2 km.
Frem til 2019 hadde veien betegnelsen fylkesvei 294 (Hedmark).


== Kommuner og knutepunkter ==

 Sør-OdalKroksrudvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv1950
(no) Statens vegvesen – trafikkmeldinger
Nossebro

Nossebro er et tettsted i Västra Götalands län i landskapet Västergötland i Sverige. Det er Essunga kommunes administrasjonssenter. I 2010 hadde tettstedet 1 846 innbyggere.Siste onsdag i hver måned er det et stort marked i Nossebro, Nossebro marked. På torvet står verdens største fungerende saks som ble brukt for å innvie Storgaten.


== Referanser ==


== Eksterne lenker ==
Essungas hjemmeside
Googles satellittkart over Nossebro
Fylkesvei 6790

Fylkesvei 6790 (Fv6790) går mellom Gammelgården og Flornes i Stjørdal kommune. Veiens lengde er 0,4 km.
Før Trøndelag fylke ble opprettet 1. januar 2018 hadde veien betegnelsen Fylkesvei 27 (Nord-Trøndelag).


== Kommuner og knutepunkter ==

 StjørdalSørkringvegen 

Flornes stasjon (nedlagt)
 Meråkerbanen 


== Eksterne lenker ==
Vegvesenets vegkart

(no) Statens vegvesen – trafikkmeldinger Fv6790
(no) Statens vegvesen – trafikkmeldinger
Aud Mork

Aud Perdy Mork (født 27. august 1945) er tidligere ordfører i Aukra kommune. Hun representerer Kristelig Folkeparti og ble valgt til ordfører i 1999 etter at KrF gjorde et brakvalg i kommunen. Etter valget i 2003 fikk hun Bernhard Riksfjord fra Ap som varaordfører. Ved valget i 2007 gikk Kristelig Folkeparti tilbake og Mork gikk av som ordfører.Aud Mork er lærer av utdannelse. 


== Referanser ==
Fylkesvei 7028

Fylkesvei 7028 (Fv7028) går mellom sentrum og Finnvollan i Namsskogan kommune. Veiens lengde er 6,9 km.
Før Trøndelag fylke ble opprettet 1. januar 2018 hadde veien betegnelsen Fylkesvei 374 (Nord-Trøndelag).


== Kommuner og knutepunkter ==

 Namsskogan


== Eksterne lenker ==
Vegvesenets vegkart

(no) Statens vegvesen – trafikkmeldinger Fv7028
(no) Statens vegvesen – trafikkmeldinger
Gyöngyi Gaál

Gyöngyi Gaál (født 29. juni 1975) er en ungarsk fotballdommer. Hun har vært FIFA-dommer siden 2002.


== Referanser ==
Jan O. Engsmyr

Jan Olaf Engsmyr (født 23. desember 1944) var ordfører i Sarpsborg kommune i 16 år. Han representerte Arbeiderpartiet og ble valgt til ordfører i 1995. 
Engsmyr er bosatt på Greåker og kom med i politikken som kommunestyrerepresentant i Tune kommune i 1975. I den første perioden med storkommune var han gruppeleder for Ap, og fra 1995 var han ordfører. Han gikk av som ordfører 13. oktober 2011. Han ble da pensjonist. Før han ble heltidspolitiker arbeidet han som reparatør på Glomma Papp og deretter, fra 1983, som tillitsvalgt i Jern og Metall. 
Datteren Linda Marie Engsmyr ble varaordfører i samme kommune da Engsmyr gikk av som ordfører.


== Eksterne lenker ==
Dette er Jan O. Engsmyr - Sarpsborg Arbeiderblad 8. september 2007
Engsmyrs ordførerliv i bilder - Sarpsborg Arbeiderblad - sa.no
Nå heter ordføreren Sindre - Sarpsborg Arbeiderblad 13. oktober 2011
Liste over Team Columbias proffseire

Nedenfor følger en liste over store proffseire av sykkellaget som har gått under navnene Team Telekom (1991–2003), T-Mobile Team (2004–2007), Team High Road (2008) og Team Columbia (2008–). Alle listene, med unntak av "Trøyer i andre store etapperitt", bør være komplette fra og med 1998 til og med 2007. Listen "Etappeseire i andre store etapperitt" inneholder ikke seire før 1998, og også de andre listene kan være mangelfulle fra sesongen 1997 og tidligere.


== Seire ==


=== Team Colombia ===


==== 2008 ====


=== Team High Road ===


==== 2008 ====


=== T-Mobile ===


==== 2007 ====


== Sammenlagtseirer i store etapperitt ==


== Klassikerseire ==


== Etappeseire i Grand Tours ==


== Etappeseire i andre store etapperitt ==


== Trøyer i Grand Tour ==


== Trøyer i andre store etapperitt ==


== Seire i lagkonkurranser i Grand Tour ==
*Jan Ullrich og Oscar Sevilla ble nektet start på grunn av Operación Puerto. T-Mobile fikk ikke erstatte dem, og stilte derfor med kun 7 ryttere.
Ellingråsa fyr

Ellingråsa fyr er et ledfyr, oppført i 1888 på Bjørøya i Flatanger kommune i Trøndelag.
Fyret overtok tjenesten etter Villa fyr som ble lagt ned i 1890. Fyret eies i dag av Flatanger kommune.


== Se også ==
Norske fyr


== Eksterne lenker ==
fyr.no
Den vestindiske føderasjonen

Den vestindiske føderasjon, eller Vestindia-føderasjonen, var en kortvarig karibisk føderasjon som eksisterte fra 3. januar 1958 til 31. mai 1962. Den bestod av flere karibiske (eller vestindiske) kolonier som tilhørte Storbritannia. Føderasjonen hadde indre selvstyre, mens Storbritannia stod for forsvar, utenrikstjeneste samt visse områder innen finans.Målet med føderasjonen var at de britiske koloniene skulle oppnå selvstendighet, men føderasjonen opphørte på grunn av interne, politiske stridigheter da den skulle få full uavhengighet.Under sommer-OL 1960 i Roma stilte føderasjonen med femten deltakere, mesteparten fra Jamaica og vant to bronsemedaljer. 


== Referanser ==
USS «Missouri» (1944)

USS «Missouri» var et amerikansk slagskip i Iowa-klassen. Det var det siste slagskipet som ble fullført av den amerikanske marinen. 
USS «Missouri» deltok blant annet under slaget om Iwo Jima og Okinawa. Den 2. september 1945 endte andre verdenskrig, da overgivelsen fra det japanske keiserdømmet ble signert på dekket hennes. General Douglas MacArthur mottok overgivelsen på vegne av de allierte.
I 1955 ble USS «Missouri» tatt ut av tjeneste og plassert i den amerikanske marinens reserveflåte. I 1984 ble hun aktivert igjen og modernisert før hun ble satt i tjeneste i 1986. 31. mars 1992 ble USS «Missouri» tatt ut av tjeneste for siste gang og i januar 1995 ble hun strøket fra Naval Vessel Register.
Skipet er nå museumskip på Pearl Harbor.